ניקולס וודסון

ניקולס וודסון (באנגלית: Nicholas Woodeson; נולד ב-30 בנובמבר 1949) הוא שחקן קולנוע, טלוויזיה ותיאטרון אנגלי. מיולי 2014 הוא חבר בהנהלה של Equity (איגוד השחקנים).

ביוגרפיה
וודסון נולד בסודאן לפרנק וודסון, מנהל בנק מווילטשייר, ולסילביה וודסון (לבית לארקינס), שהייתה בתו של טפסן מגלאזגו. בילדותו הוא חי בח'רטום ובחיפה בהתאם למקום עבודתו של אביו.

הוא למד בבית ספר בסאסקס ובמרלבורו קולג', שם החל להופיע כשחקן. ב-1968 התחיל ללמוד באוניברסיטת סאסקס. יחד עם מייקל אטנבורו, ג'ים קרטר, אנדי דה לה טור ואחרים הופיע בהפקות סטודנטים. ב-1970 השתתף בפסטיבל הסטודנטים הלאומי לדרמה. בהמשך הופיע במשך עונה אחת בתיאטרון ליסאום. וודסון קיבל מלגת לימודים לאקדמיה המלכותית לאמנות הדרמה (RADA).

תיאטרון
אחרי שעזב את האקדמיה המלכותית לאמנות הדרמה, הצטרף וודסון לתיאטרון אברימן בליברפול, והחל לעבוד בתיאטרון רחוב, במופעים בפאבים ועל במת התיאטרון. הלהקה כלל את ג'ולי וולטרס, קייט פאהי, פיט פוסלתווייט, ביל ניי, ניקולס לה פרבוסט וקווין לויד ובניהולו של ג'ונתן פרייס. ב-1976 התחתן ועבר לניו יורק, שם עבד במשך חמש שנים והופיע בתיאטרון, בקולנוע ובטלוויזיה. ב-1981 הצטרף ללהקה השייקספירית המלכותית, ושיחק עם הלהקה במשך שמונה השנים הבאות.

וודסון היה מועמד לפרס אוליבייה על הופעתו במחזה "Flight" מאת דייוויד לאן, ועל הופעתו בעיבוד של מייקל בירץ ל-"Sarcophagus". ב-1988 הופיע בתפקיד המלך בהפקה של דבורה וורנר למחזה "המלך ג'ון". הוא הרבה להופיע בתיאטראות וסט אנד ובתיאטראות ברודוויי. וודסון שיחק במחזות אחדים מאת הרולד פינטר. ב-1991 גילם את לני בהפקה של פיטר הול למחזה "הביתה" בתיאטרון הרולד פינטר. ב-2011 שיחק בתפקיד מקס במחזה "הביתה" עם הלהקה השייקספירית המלכותית בסטרטפורד. ב-1994 הופיע בתפקיד מק'קאן בהפקה של סם מנדס למחזה "מסיבת יום הולדת" בתיאטרון הלאומי. ב-2008 גילם את גולדברג בהפקה של דייוויד פאר לציון יובל למחזה שהועלה בתיאטרון ליריק בהמרסמית'. ב-1999 השתתף במחזה "The Late Middle Classes" מאת סיימון גריי בבימויו של פינטר. ב-1995 החליף את קנת' קרנהם בהפקה של סטיבן דלדרי בברודוויי של המחזה "המפקח בא", אחר כך חזר ללונדון וגילם את המפקח בתיאטרון גאריק. ב-2009 גילם את אותה דמות בתיאטרון וינדהם. בברודוויי שיחק וודסון בשנת 1979 בתפקיד הנרי סטרקר במחזה "Man and Superman". על הופעתו זו היה מועמד לפרס דרמה דסק. עוד הופיע ב-2004 בתפקיד המפקח בונז בהפקה של המחזה "Jumpers" מאת טום סטופארד. ב-2009 שיחק וודסון בדמות לורד בארלי במחזה "Mary Stewart" בבימויה של פילידה לויד.

קולנוע
תפקידו הראשון בקולנוע של וודסון היה בסרט "שערי החופש" שיצא לאקרנים ב-1980. תפקידים נוספים בקולנוע היו בסרטים "בית רוסיה" (1990), "תיק שקנאי" (1993), "משחקי נוכלים" (1997) "האיש שידע מעט מדי" (1997), "Titanic Town" ו"הנוקמים" (1998), "Mad Cows", "טופסי טורווי" ו"לחלום על ג'וזף ליס" (1999), "רוחות של חופש" (2006), "חנה ארנדט" (2012), סרט מסדרת סרטי ג'יימס בונד "סקייפול" (2012), "מר טרנר" (2014), "הנערה הדנית" (2015), "המרוץ" (2016) ו-"שאהבה נפשי" (2017).

טלוויזיה
בטלוויזיה הופיע וודסון לראשונה ב-1980 במיני-סדרה "A Rumor of War" בכיכובו של בראד דייוויס. ב-1993 גילם רוצח בשם מייקל הנסי בפרק הראשון של הסדרה "המפצח" בכיכובו של רובי קולטריין. ב-2001 שיחק בתפקיד אוטו הופמן בהפקה זוכת השבחים של BBC/HBO "הפתרון הסופי" בכיכובם של קנת בראנה, סטנלי טוצ'י וקולין פירת'. ב-2008 גילם את הרמן גריזווד בתוכנית הטלוויזיה "Filth: The Mary Whitehouse Story". וודסון שיחק בתפקיד אורח בסדרות שונות כגון "מיאמי מחלק מוסר", "רציחות במידסומר", "A Touch of Frost", "המלחמה של פויל" ו"פוארו". בשתי העונות של סדרת הדרמה "רומא" גילם וודסון את פוסקה, העבד האישי, איש סודו ושלישו של יוליוס קיסר. ב-2010 הופיע בתפקיד אלכסנדר גרוזין, נשיא המדינה הבדיונית טורגוזיה, בסדרת הטלוויזיה הדנית "הממשלה". ב-2013 שיחק בתפקיד ד"ר ויליאם קורקורן התומך בלאמארקיזם בפרק בסדרה "רחובות המרטש". ב-2014 הופיע בדמות וולקוב במיני-סדרה האמריקאית "The Assets", ושיחק בתפקיד אלג'רנון וייס בעיבוד של ה-BBC לספרי "מאפ ולוצ'יה" מאת א. פ. בנסון. ב-2016 גילם וודסון את הכומר מתיו דנינג בסדרה "The Living and the Dead".

ב-2017 שיחק וודסון בתפקיד עורך הדין ת'ויט בסדרת הדרמה "טאבו" של BBC One.

חיים אישיים
וודסון חי בלונדון עם אשתו ובתו החורגת. יש לו אזרחות כפולה של הממלכה המאוחדת ושל ארצות הברית.

פילמוגרפיה
 שנה שם שם באנגלית תפקיד הערות 1980 Here's Boomer תיאו בפרק "The Jockey" 1982 כלבם של בני בסקרוויל The Hound of the Baskervilles 1985 מיאמי מחלק מוסר Miami Vice ארטי קרוס בפרק "Made for Each Other" 1989 Blackeyes סטילק מיני-סדרה 1990 Max and Helen מרטין גרינבאום סרט טלוויזיה 1990 בית רוסיה The Russia House ניקי לנדאו 1991 For the Greater Good מייקל פרק-וולש MP סדרת טלוויזיה 1992 A Fatal Inversion המפקח וינדר סדרת טלוויזיה 1992 Screenplay ג'ף האריס בפרק "Bad Girl" 1992 The Life and Times of Henry Pratt ד"ר הרגרייבס מיני-סדרה 1992 The Blackheath Poisonings ברטי ויליאמס מיני-סדרה 1993 Mr. Wroe's Virgins האח מוזס מיני-סדרה 1993 Bonjour la Classe לזלי פייפר סדרת טלוויזיה 1993 הדה גאבלר Performance יורגן טסמן בפרק "Hedda Gabler" 1993 המפקח Cracker מייקל הנסי בפרק "The Mad Woman in the Attic" 1993 תיק שקנאי The Pelican Brief סטאמפ 1993 The Poetry Hall of Fame ג'ון קיטס סרט טלוויזיה 1994 The Chief מילוורטון סדרת טלוויזיה (פרק אחד) 1995 Pie in the Sky מוריס פלאמר בפרק "Brown Bread" 1995 The Last Englishman בויל סרט טלוויזיה 1997 האישה בלבן The Woman in White מנהל בית המחסה לחולי רוח 1997 The Lodge אבא סרט קצר 1997 משחקי נוכלים Shooting Fish מר קולינס 1997 האיש שידע מעט מדי The Man Who Knew Too Little סרגיי 1998 רציחות במידסומר Midsomer Murders אוורי פיליפס בפרק "Death of a Hollow Man" 1998 Titanic Town אימונג'ר 1998 הנוקמים The Avengers ד"ר דרלינג 1998 ביאוולף Animated Epics: Beowulf Aschere דיבוב 1999 תקוות גדולות Great Expectations ומיק סרט טלוויזיה 1999 טופסי-טרווי Topsy-Turvy סר סיימור 1999 Mad Cows הבלש סליין 1999 לחלום על ג'וזף ליס Dreaming of Joseph Lees מר דיאן 2000 התעלומות של גברת ברדלי The Mrs Bradley Mysteries ג'ון פורסטר בפרק "The Rising of the Moon" 2000 One of the Hollywood Ten ביל 2001 הפתרון הסופי Conspiracy אוטו הופמן סרט טלוויזיה 2001 להעיר את המתים Waking the Dead ריס דיקסון בפרק "A Simple Sacrifice" 2001 Helen West בריאן רדווד סדרת טלוויזיה 2003 A Touch of Frost אנטון קלדוול בפרק "Held in Trust" 2004 The Last Detective ג'רלד ליימן בפרק "Christine" 2005 דוק מרטין Doc Martin ויקטור בפרק "Blood Is Thicker" 2006 Eleventh Hour מרטין קאלאן בפרק "Containment" 2006 רוחות של חופש Amazing Grace הריסון 2005–2007 רומא Rome פוסקה סדרת טלוויזיה 2007 Diamond Geezer שגריר רוסי בפרק "Old Gold" 2008 המלחמה של פויל Foyle's War ג'וזף נובאק בפרק "Broken Souls" 2008 פופי שייקספיר Poppy Shakespeare פרופסור סרט טלוויזיה 2008 Filth: The Mary Whitehouse Story הרמן גריזווד סרט טלוויזיה 2009 Red Riding: The Year of Our Lord 1980 מייקל וורן סרט טלוויזיה 2009 Pope Joan אריגיס 2010 הממשלה Borgen אלכסנדר גרוזין בפרק "Statsbesøg" 2011 The Hour פרופ' בקט סדרת טלוויזיה (2 פרקים) 2011 לגדול בלי בושה Shameless אייזק סדרת טלוויזיה (פרק אחד) 2011 היסטריה Hysteria ד"ר ריצ'רדסון 2012 ג'ון קרטר John Carter דלטון 2012 הגלימה Silk פרופ' סטיבן ניימן סדרת טלוויזיה (פרק אחד) 2012 חנה ארנדט Hannah Arendt ויליאם שון 2012 סקייפול Skyfall ד"ר הול 2012 מדינה סודית Secret State השופט הולבק מיני-סדרה 2012 Loving Miss Hatto אריך סרט טלוויזיה 2013 It's Kevin תפקידים שונים סדרת טלוויזיה (פרק אחד) פוארו Agatha Christie's Poirot סמל בילוש הוסקינס בפרק "Dead Man's Folly" רחוב ריפר Ripper Street ד"ר ויליאם קורקורן בפרק "Am I Not Monstrous?" אמן הבריחה The Escape Artist ג'ורג' בלפור QC מיני-סדרה מונפליט Moonfleet בייליף 2014 הבורג'ס Borgia אלונסו פימנטל סדרת טלוויזיה מר טרנר Mr. Turner מבקר The Assets וולקוב מיני-סדרה The Honourable Woman ג'ודה בן-שחר מיני-סדרה תחבולות חדשות New Tricks ויקטור פרוסט בפרק "The English Defence" מאפ ולוצ'יה Mapp & Lucia אלג'רנון וייס 2015 The Eichmann Show יעקב יונילוביץ' סרט טלוויזיה המפקח ג'ורג' ג'נטלי Inspector George Gently נורמן בפרק "Breathe in the Air" הנערה הדנית The Danish Girl ד"ר בוסון 2016 המרוץ Race פרד רוביאן The Living and the Dead מתיו דנינג סדרת טלוויזיה סעודת שישי Friday Night Dinner רבי בפרק "The Funeral" The Limehouse Golem טובי דוסט 2017 Delicious אלן בילינגטון סדרת טלוויזיה (פרק אחד) הולבי סיטי Holby City ארטם צ'רניק סדרת טלוויזיה (3 פרקים) טאבו Taboo רוברט תויט סדרת טלוויזיה Will פיליפ הנסלו סדרת טלוויזיה שאהבה נפשי Disobedience הרב גולדפרב 2019 בפטיסטBaptiste פיטר ספין אוף ל-הנעדר 2020 השעשועון Quiz ניקולס היליארד QC מיני-סדרה 2022 הסודות של אבא Les secrets de mon père רבי מבוגר דיבוב באנגלית 2025 מוות ממכת ברק (אנ') Death by Lightning לפלר 2 פרקים TBA Savage House מר ברימסבי

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי אוניברסיטת סאסקס
קטגוריה:בוגרי האקדמיה המלכותית לאמנות הדרמה
קטגוריה:שחקני תיאטרון אנגלים
קטגוריה:אנגלים שנולדו ב-1949